Hr Kristen Michal

Peaminister

14. oktoober 2025

KIRJALIK KÜSIMUS

**LGBT arengustrateegia aastateks 2026 - 2030**

Austatud härra peaminister!

Euroopa Komisjon on esitanud projekti uuest LGBT-arengustrateegiast aastateks 2026–2030, mille eiramise eest võivad liikmesriike tulevikus ähvardada tõsised sanktsioonid. Dokumendis sisalduvad sätted on tekitanud laialdast avalikku vastukaja, sealhulgas:

– vajadus LGBT-kogukonna esindajate erilise toetamise ja sihipärase edendamise järele kõigis valdkondades – haridusest tervishoiuni;

– nõue pakkuda erilist tuge samasoolistest peredest pärit lastele ja lastele, kellel on kalduvus samasooliste suhete poole;

– üleskutse koolidele edendada „kaasamist juba varasest east alates“;

– ettepanek lihtsustada maksimaalselt juriidilise soo muutmise korda, kaotades meditsiinilised nõuded ja vanusepiirangud.

Seoses sellega palun Teil vastata järgmistele küsimustele:

1. Kas Eesti Vabariigi Valitsus kavatseb toetada uue LGBT-strateegia projekti EL-i tasandil ja rakendada selle sätteid riiklikul tasandil ning kui jah – siis mis kujul?

2. Millised ministeeriumid või asutused osalevad Eesti seisukoha kujundamisel kõnealuse projekti suhtes?

3. Millised on selle projekti läbivaatamise ja kooskõlastamise tähtajad Euroopa Liidu institutsioonides?

4. Kas valitsus kaalub seoses selle projektiga muudatusi põhikooli- ja gümnaasiumiseaduses või võrdse kohtlemise seaduses?

5. Kuidas tagatakse kavandatavate meetmete vastavus Eesti Vabariigi põhiseadusele, eelkõige artiklitele, mis garanteerivad vanemate õiguse kasvatada oma lapsi vastavalt oma veendumustele?  
6. Kas kooliõppekavadesse on kavas lisada soolise enesemääratlusega seotud teemasid ning kui jah, siis millisest vanusest alates?

7. Kuidas kavatsetakse kaitsta alaealisi võimaliku psühholoogilise surve eest soo ja identiteedi teemade käsitlemisel õppetöös?

8. Kas kaalutakse nõustamis- või meditsiiniprogrammide kehtestamist lastele, kes väljendavad soovi sugu muuta, ja milline on vanemate roll selliste otsuste tegemisel?

9. Kas Eestis lubatakse alaealistel muuta oma sugu juriidiliselt ilma vanemate nõusolekuta?

10. Kuidas hinnatakse strateegia projekti mõju õpetajate õigustele ja kohustustele, kellel võib olla nende programmide sisu suhtes erinev seisukoht?

11. Kas on läbi viidud eelnev hinnang võimalikele finantskuludele, mis kaasnevad strateegia rakendamisega, ning millistest allikatest plaanitakse selle rahastamist?

12. Kuidas sobitub kavandatav poliitika lapse õiguste kaitse põhimõtetega, mis on sätestatud ÜRO lapse õiguste konventsioonis ja Eesti seadustes?

13. Kas enne nende meetmete rakendamist viiakse läbi avalik arutelu ja konsultatsioonid õpetajate, lapsevanemate organisatsioonide ja ekspertidega, enne kui kujundatakse Eesti lõplik seisukoht kõnealuse dokumendi suhtes?

14. Kas valitsus peab võimalikuks loobuda strateegia üksikutest punktidest, kui need on vastuolus Eesti riiklike huvide või kultuuriliste eripäradega?

Lugupidamisega

(allkirjastatud digitaalselt)

Aleksandr Tšaplõgin

Riigikogu liige